王应麟
鳖山
天柱不可折，柱折不可撑。
九鼎不可覆，鼎覆人莫扛。
袁公烈丈夫，独立东南方。
欲以一己力，代国相颉颃。
适遭宋祚移，耻为不义戕。
奋然抱志起，誓欲扫搀枪。
拔剑突前麾，手回日月光。
敌势愈猖獗，山摧失忠良。
鸣呼绝伦志，不得骋才长。
妻孥悉从溺，枯骨夜为襄。
忠烈动天地，游魂为国殇。
山水倍堪悲，抱恨彻穷苍。
穹苍幸一息，庶几纪星霜。
西风白杨路，哀猿号崇冈。
解剑挂墓柏，泣下沾衣裳。
惜哉时不利，抽毫述悲伤。